
DIRECTIA TEHNICA

Nr. ........ din .......04.2022
RAPORT DE SPECIALITATE

privind aprobarea ajustarii tarifelor pentru activitățile specifice Serviciului public de salubrizare stradala a municipiului Marghita
Prin proiectul de hotărâre supus spre dezbatere şi adoptare Consiliului Local al municipiului Marghita, se propune aprobarea ajustarii tarifelor pentru activitățile de măturat, spălat, stropire şi întreţinere a căilor publice specifice Serviciului public de salubrizare stradala a municipiului Marghita propus de către operatorul SPAACS Marghita.

Prin HCL nr. 133 din 21.08.2020, a fost aprobata delegarea gestiunii Serviciului public de salubrizare stradala a activităţii de măturat, spălat, stropire şi întreţinere a căilor publice din municipiului Marghita prin incredintare directa catre operatorul Serviciul Public de Alimentare cu Apa si Canalizare, Salubritate Marghita (SPAACS Marghita), iar  tarifele practicate de catre operator fiind stabilite de Consiliul local prin HCL nr.182  din 28.09. 2021.

Serviciul public de salubrizare stradala în municipiul Marghita face parte din sfera serviciilor comunitare de utilități publice fiind supus regimului juridic al serviciilor publice de interes general, fiindu-i aplicabile obligațiile de serviciu public definite potrivit următoarelor exigențe/cerințe fundamentale și anume:
· universalitate;

· continuitate din punct de vedere calitativ și cantitativ, în condiții contractuale reglementate;

· adaptabilitate la cerințele utilizatorilor și gestiune pe termen lung;

· accesibilitate egală și nediscriminatorie la serviciul public, în condiții contractuale reglementate;

· transparență decizională și protecția utilizatorilor.
În condițiile Legii serviciilor comunitare de utilități publice nr. 51/2006, republicată, cu modificările și completările Consiliul Local al Municipiului Marghita are competență exclusivă, ulterioare în tot ceea ce privește înființarea, organizarea, coordonarea și funcționarea Serviciului public de salubrizare stradala a municipiului Marghita, precum și în ceea ce privește crearea, dezvoltarea, modernizarea, administrarea și exploatarea bunurilor proprietate publică sau privată, aferente serviciului. În exercitarea competențelor și atribuțiilor ce le revin în sfera serviciilor de utilități publice, Consiliul local asigură cadrul necesar pentru furnizarea serviciilor de utilități publice și adoptă hotărâri printre altele si  în legătură cu aprobarea stabilirii, ajustării sau modificării prețurilor și tarifelor, după caz cu respectarea normelor metodologice/procedurilor elaborate și aprobate de autoritățile de reglementare competente.
Stabilire, ajustare sau modificare a tarifelor pentru activitățile specifice Serviciului public de salubrizare stradala a municipiului Marghita este reglementat prin Ordinul ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților.

Conform prevederilor art. 3 coroborat cu art.13 din actul normativ mentionat mai sus, tarifele pentru activitățile specifice serviciului de salubrizare se pot ajusta, la solicitarea operatorilor, în raport cu evoluția parametrului de ajustare, în baza cererilor de ajustare, însoțite de documentația de fundamentare a tarifelor, pe elemente de cheltuieli.  Nivelul tarifului rezultat nu poate depăși nivelul actual, ajustat cu indicele de creștere a preturilor de consum (IPC total),  comunicat de de  Institutul National de Statistica, de la ultima ajustare si pana la luna anterioara solicitarii.
Analizandu-se solicitarea SPAACS Marghita inregistrata la Primaria municipiului Marghita sub nr. 2753/18.03.2022, cu privire la aprobarea ajustarii tarifelor, pentru pentru activitățile de măturat, spălat, stropire şi întreţinere a căilor publice specifice Serviciului public de salubrizare stradala a municipiului Marghita respectiv din studierea analizei de pret, se constata ca acestea sunt intemeiate din punct de vedere tehnico-economic, justificarea maririi tarifelor rezultand din faptul ca unele preturi ale materiilor prime, salariul minim pe economie, energie electrica, combustibil, etc. au avut cresteri mari de la inceputul anului 2022, cresteri impuse de economia de piata.
Avand in vedere cele prezentate mai sus, precum si  prevederile art.1, alin.2 lit.e, art.8 alin.3, lit.k din Legea serviciilor comunitare de utilități publice nr.51/2006 republicată, art.26 alin.7 și 8 din Legea nr.101/2006, cu modificările şi completările ulterioare, Ordinul A.N.R.S.C. nr.109/2007, privind aprobarea normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localitatilor, propunspre analiza, dezbatere si aprobare ajustarea tarifelor pentru activitatile Serviciului public de salubrizare stradala din municipiul Marghita, conform anexei nr. 1 la prezentul raport.

